Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 25. melléklet a 8/2006. (II. 27.) GKM rendelethez
Paragraph Index: 581

1. táblázat Osztályok és mérési tartományok Paraméter 0 és I osztály CO-arány 0–5 térfogatszázalék CO2-arány 0–16 térfogatszázalék HC-arány 0–2000 ppm(V/V) O2-arány 0–21 térfogatszázalék λ 0,8–1,2 Előírt működési feltételek 2. A működési feltételekre vonatkozó értékeket a gyártónak kell az alábbiak szerint meghatároznia: 2.1. A klimatikus és mechanikus befolyásoló mennyiségek tekintetében: – A környezeti hőmérséklet tartományának legkisebb értéke 35 °C; – Az M1 mechanikus környezeti osztály alkalmazandó. 2.2. A villamos energia befolyásoló mennyiségei tekintetében: – A váltóáramú tápfeszültségre vonatkozó feszültség- és frekvenciatartomány; – Az egyenáramú tápfeszültségre vonatkozó határértékek. 2.3. A környezeti nyomás tekintetében: – A legkisebb és legnagyobb környezeti nyomás mindkét osztály tekintetében pmin ≤ 860 hPa, pmax ≥ 1060 hPA. Legnagyobb megengedett hiba 3. A legnagyobb megengedett hibát a következőképpen határozzák meg: 3.1. Mindegyik mért összetevőre nézve az 1. melléklet 1.1. pontja szerinti előírt működési feltételek melletti legnagyobb megengedett hiba a 2. táblázatban meghatározott két érték közül a nagyobbik. Az abszolút értékeket térfogatszázalékban vagy ppm-ben (V/V), a százalékos értékeket pedig a helyes érték százalékában fejezik ki.

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes